NaiveNeuron/SloPal huggingface dataset:
P. Hrušovský, podpredseda NR SR: (2002-07-03):
P. Ošváth, poslanec: Ďakujem za slovo. Súhlasím s názorom pána predsedu vlády, ktorý konštatoval, že návrh na odvolanie vlády neobsahuje argumentáciu, ale iba subjektívne tvrdenia. Dalo by sa o tom hovoriť pomerne obsiahle, ale krátkosť času faktickej pripomienky mi dovoľuje poukázať len na niektoré skutočnosti vystúpenia pána poslanca Jasovského. Hovoril o nízkej dôveryhodnosti parlamentu ako o jednej z príčin súčasného stavu, pričom podotkol, že to nie je vinou opozície. Ja by som si dovolil poznamenať, pán poslanec Jasovský, že jednou z príčin nedôveryhodnosti parlamentu je nízka účasť na rokovaniach, na hlasovaní mnohých poslancov a že podľa štatistík práve opozícia t. j. HZDS a SNS má najhoršiu účasť na týchto rokovaniach a hlasovaniach. (Hlasy v sále.) Ďalej, čo sa týka prepadu koruny, chcel by som podotknúť, že len práve v dôsledku návrhu na odvolanie predsedu vlády dva mesiace pred voľbami, včera prepadla koruna o 20 halierov, čiže na tom ste sa podpísali vy tiež svojím návrhom. A posledné, a čo je najzávažnejšie a čo ma naozaj teda mimoriadne pobúrilo, je vaše konštatovanie vo vystúpení, pán poslanec Jasovský, v návrhu na odvolanie, že nie ste presvedčený o tom, že táto vláda priviedla krajinu na prah Európskej únie a NATO. Tak toto tvrdenie od predstaviteľa vlády, ktorá zabrzdila integračný proces počas svojej vlády, ktorá sa pričinila o to, že sme sa nedostali do NATO a že sme nemali šancu ani plniť integračné podmienky do Európskej únie, je naozaj farizejské. Práve výzvy popredných predstaviteľov demokratických štátov, ktorí budú rozhodovať o našom prijatí o tom, že nie je akceptovateľná účasť vašej politickej strany v budúcej vláde, je toho názorným príkladom, že vaše argumentácie sú len subjektívnym... (Zaznel zvuk časomiery.)
Zmajkovičová, Renáta, podpredsedníčka NR SR (2014-09-16):
Ďakujem, pán spravodajca. Otváram rozpravu. Do rozpravy som dostala písomné prihlášky, hlásia sa tak za poslanecký klub KDH Pavol Zajac, potom páni poslanci Alojz Hlina, Miroslav Beblavý, Jozef Mikloško a pani podpredsedníčka Erika Jurinová. Nech sa páči, pán poslanec Zajac.
Stančík, Andrej, poslanec NR SR (2021-02-24):
Ďakujem za slovo. Podpora predĺženia núdzového stavu je prejavom zodpovednosti za ochranu zdravia a života ľudí. Ľudia sú unavení a frustrovaní, všetci sme unavení a frustrovaní, ja to úplne chápem. Táto vláda by určite rada riešila iné veci ako koronavírus celý rok a rada by reagovala možno na iné veci ako neustále sa meniacu situáciu, na nové mutácie, na nové problémy a chaos, ktorý tento vírus prináša. Všetci by sme boli radšej slobodní. Ja by som si veľmi rád dal dole toto rúško a rád by som išiel nakúpiť, do baru, do reštaurácie, radi by sme sa stretávali s kamarátmi, radi by sme si užili tú slobodu. Ale aká by to bola sloboda, keby kvôli tomu majú zomierať ďalšie tisícky, možno desaťtisícky ľudí? Aká by to bola sloboda, keby sa my môžme nadýchnuť slobodne s kamarátmi a známymi, keď iní by svoj boj v nemocniciach, v preplnených nemocniciach prehrali? Ja chápem, že úlohou opozície je kritizovať vládu. Áno, robíme chyby. Treba si priznať, táto vláda robí chyby, ako robí chyby vláda v každej jednej krajine na svete, pretože toto je vírus, s ktorým sa bojuje len veľmi ťažko. A teraz, keď poviete, že ste proti, že ste proti opatreniam, že keď zatvárame, tak vy by ste otvárali, keď chceme vakcinovať, tak vy len dobrovoľne alebo vlastne vôbec nie, alebo iba tým Sputnikom, tak, samozrejme, že budete populárni, na facebooku budete mať tisícky lajkov a zdieľaní. Bude to populárne, ale nebude to zodpovedné, pretože teraz sme v tak ťažkej situácii, že opozícia a koalícia by možno mali prestať ukazovať prstom na to, kto je vinník, ale riešiť ako ďalej, ako sa zomknúť a túto situáciu riešiť. A preto plne podporujem núdzový stav. Ďakujem veľmi pekne.
Laššáková, Jana, podpredsedníčka NR SR (2015-05-22):
Pani spravodajkyňa nechce zaujať stanovisko. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Miroslava Beblavého a Martina Fedora na vydanie zákona o majetkových priznaniach niektorých verejných činiteľov a o zmene a doplnení niektorých zákonov . Návrh zákona má tlač 1531. Návrh na jeho pridelenie na prerokovanie výborom je v rozhodnutí č. 1541. Nech sa páči, pán poslanec Beblavý, poprosím vás, aby ste uviedli návrh zákona.
Ľ. Jahnátek, minister hospodárstva SR: (2009-02-10):
Účelom návrhu zákona je vytvorenie legislatívnych predpokladov na riešenie špecifickej situácie spôsobenej globálnou finančnou krízou. S ohľadom na predchádzanie hrozbe značných hospodárskych škôd štátu je v tomto špecifickom období dôležité zaviesť určité zvýhodnenia podmienok na poskytovanie investičnej pomoci pre širší okruh podnikateľov, čo prispeje k zvýšeniu počtu žiadateľov, ktorí by boli oprávnení požiadať o investičnú pomoc a zároveň by boli motivovaní etablovať sa investovať a rozširovať výrobu a tým zvyšovať zamestnanosť na Slovensku. Vážený pán predsedajúci, vážené panie poslankyne, páni poslanci, dovoľujem si požiadať o podporu predloženého návrhu. Ďakujem.
Kremský, Peter, poslanec NR SR (2022-09-21):
Ďakujem veľmi pekne. No ja mám štrnásťročného syna, takže mám veľmi rýchly a pohotový reporting z toho, čo sa deje v školách a v športových kluboch a podobne. Takže (povedané so smiechom) to bol podnet, prečo, prečo som sa o to začal zaujímať. A ďakujem, kolegyňa Lucka Drábiková, za to, čo si povedala a hlavne si spomenula niečo, čo som ja zabudol spomenúť, a to je to, že naozaj toto vytvára závislosť, veľmi silnú závislosť od nikotínu a to, samozrejme, je niečo iné ako závislosť od cigariet a možno to tak nevidieť a necítiť, ale je to taká istá závislosť a ja si myslím, že práve preto s tým treba veľmi tvrdo bojovať. Ďakujem.
Grendel, Gábor, podpredseda NR SR (2021-04-30):
S reakciou na faktické poznámky pán podpredseda vlády Matovič. Zapnite, prosím mikrofón. Ďakujem.
Chren, Martin, poslanec NR SR (2012-09-12):
Ďakujem veľmi pekne. Poviem veľmi stručne, na začiatku len tak veľmi politicky, aby sme si nevyhadzovali, že kto bol kedy vo vláde a čo mohol urobiť. Tak taký politický odkaz najprv, že ja sa obávam, že keď zase raz budeme vo vláde, tak tiež na to nebude veľa času, pretože prvé tri roky budeme len upratovať to, čo ste narobili a dostávať naspäť reformy, ktoré rušíte a ktoré predtým Slovensko dostali na čelo konkurencieschopnosti a dnes upadá. Čo sa týka štátnej správy, ako ja si myslím, že v štátnej správe sa nájsť veľa profesionálov. My keď sme prišli na ministerstvo hospodárstva, tak sme nemuseli vymeniť ani jedného generálneho riaditeľa sekcií. Je pravda, že pravdepodobne tí, ktorí mali dôvod a možno mali niečo za ušami, odišli pred našim nástupom sami, ale z tej drvivej väčšiny, ktorá zostala, tam zostali všetci. Problém je, že nám chýbajú pravidlá, ktoré by niečo takéto zavádzali. Poviem príklad – v Nemecku bývajú na rezortoch viacerí štátni tajomníci a je to rozdelené tak, že jeden z nich je politický a prináša si so sebou minister a druhý z nich je profesionál a zostáva tam mnoho rokov a venuje sa tej odbornej práci a je vyslovene apolitický a nestranícky. Úrad pre štátnu službu – to, či by mohol existovať – nemusel – a rôzne tieto pravidlá, to by sa mi pýtalo v rámci reformy štátnej správy a na to som chcel poukázať.
Dubovcová, Jana, verejná ochrankyňa práv (2016-12-08):
Desať minút ešte.
Laššáková, Jana, podpredsedníčka NR SR (2014-02-12):
Na vystúpenie pána poslanca s faktickou poznámkou dvaja páni poslanci, pán poslanec Kaník a Kuffa. Končím možnosť prihlásiť sa s faktickými poznámkami. Nech sa páči, pán poslanec Kaník.
P. Hrušovský, predseda NR SR: (2005-05-20):
Vážené panie poslankyne, páni poslanci, otváram siedmy rokovací deň 42. schôdze Národnej rady Slovenskej republiky. Chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci Danko, Devínsky, panie poslankyne Štrofová a Zmajkovičová. Budeme teraz pokračovať druhým čítaním o vládnom návrhu Trestného zákona , ktorý ste dostali pred prvým čítaním ako tlač 1061. Spoločnú správu výborov máte ako tlač 1061a. Prosím teraz podpredsedu vlády a ministra spravodlivosti Slovenskej republiky Daniela Lipšica, aby z poverenia vlády Slovenskej republiky vládny návrh zákona uviedol a odôvodnil. Nech sa páči, pán podpredseda vlády.
P. Hrušovský, podpredseda NR SR: (2002-02-15):
Nech sa páči, pani poslankyňa Sabolová.
Kondrót, Maroš, poslanec NR SR (2014-11-10):
Ďakujem pekne, pán podpredseda. Pán poslanec Lipšic, už v podstate 46 hodín aj nejakých 10 minút rokujeme o parlamentnej tlači č. 1303. Vy ste však vo svojom vystúpení prečítali polovicu parlamentnej tlače 1310, a teda musí byť pán podpredseda Figeľ asi dosť unavený, keď vás nevrátil k téme, alebo mu to ušlo. Tak poproste ho, že nech si ide trošku oddýchnuť, aby tu nebol do počtu. Ďakujem pekne.
Žiga, Peter, podpredseda NR SR (2023-11-16):
Keďže som nezachytil celú otázku pána poslanca Dostála, takže beriem, že asi nebudete mať na čo odpovedať s tým, že dávam vám ďalších päť minút na to, aby ste odpovedali na druhú otázku, teda otázku č. 4, ktorú položil pán poslanec Dostál. Nech sa páči, pán minister.
Bugár, Béla, podpredseda NR SR (2017-09-12):
Nech sa páči, prezentujme sa, hlasujme o spoločnej správe s odporučením gestorského výboru schváliť. Hlasujeme o bodoch 1 až 8. (Hlasovanie.) Prítomných 141 poslancov, za 120, proti 8, zdržalo sa 13 poslancov. Konštatujem, že tieto body zo spoločnej správy sme schválili. Nech sa páči.
T. Cabaj, podpredseda NR SR: (2009-09-11):
Slovo má s faktickou poznámkou pán poslanec František Mikloško.
Válek, Igor, poslanec NR SR (2024-09-11):
Teraz dajte, prosím, hlasovať o pozmeňujúcom návrhu poslankyne Plevíkovej.
Mikloško, Jozef, poslanec NR SR (2014-02-06):
Ďakujem. Teda moje informácie sú iné, že sa v tých voľbách 2006 prihlásilo 177 ľudí, ktorí udávali aj adresu v hoteli. A hneď po tom o pár mesiacov sa odhlásilo 64 osôb. Teda nemali záujem stať sa obyvateľmi. No ja si myslím, že v pozadí tejto manipulácie bolo presadenie záujmov niektorých firiem, ktorým dneska patrí aj Demänovská Dolina a ktoré sú zamerané na hotelierstvo a turistiku. Ja si dovolím pripraviť v budúcnosti návrh novely, aby pro futuro na Slovensku bolo možné zabrániť hromadnému nahlasovaniu občanov na trvalý pobyt, pretože takéto veci sú aj inde hlásené. Súčasný stav umožňuje toto hromadné nahlasovanie aj jeden deň pred voľbami. Aj včera v televízii bol taký šot, kde ukázali, že je tam ďalšia manipulácia „niekoho". Postavili tam veľký miestny úrad proti schválenému projektu a so skrytým doteraz neznámym cieľom. Včera bol dosť zaujímavý šot o tom. Čiže som presvedčený, že tie manipulácie v prospech určitých finančných záujmov tamojších firiem pokračujú. To je vlastne tiež len komentár, takže ja keď budem s pánom ministrom, tak sa ho na to ešte raz opýtam. Ďakujem.
Štefunko, Ivan, poslanec NR SR (2024-01-18):
Ďakujem veľmi pekne, pán predsedajúci. Pán poslanec Krajčí, ste spomenuli, že z prejavu pani prezidentky vyplynuli niektoré závažné skutočnosti, že veľmi dobre vysvetlila kauzalitu tohoto zákona aj vplyv na budúcnosť, ale zároveň ste spomenuli aj ako keby reakcie iných inštitúcií. My sme dnes na zahraničnom výbore sa bavili o tom, že ako európske inštitúcie, ktoré nie sú cudzie inštitúcie, ale sú to aj naše inštitúcie, reagujú na túto zásadnú zmenu Trestného zákona, a myslím si, že ešte o tom pravdepodobne budeme do budúcnosti rozprávať. Táto zmena trestnej politiky nám, nazvime to, zníži taký pomyselný rating pri investíciách, zahraničných investíciách na Slovensku. Zníži nám pomyselný rating v cestovnom ruchu. Zníži nám pomyselný rating, čo sa týka mobility študentov, to znamená, že menej študentov k nám bude chodiť, možno menej študentov od nás budú chcieť prijímať na výmenné pobyty do zahraničia. To znamená, že táto novela Trestného zákona nemá len ten právno, teda trestnoprávny ako keby vplyv, ale má vplyv na celú spoločnosť, teda od ekonomiky cez pokoj a resp. v zásade aj pohodu. Myslíte si, že tí ľudia, ktorí sú dnes na námestiach, alebo boli na námestiach, že to je to, čo oni proste chcú robiť každý štvrtok v mínusových teplotách? No nie, oni proste chcú, aby v tejto krajine vládla spravodlivosť a aby nebola spravodlivosť len pre vybraných ľudí. A tí vybraní ľudia sú, žiaľ, aj vašou vinou, tejto vládnej koalície, veľmi jednoducho identifikovateľní a myslím si, že budúcnosť ukáže, že akým... (Prerušenie vystúpenia časomerom.)
Zemanová, Anna, poslankyňa NR SR (2016-09-09):
Pán kolega Ondro Dostál, veľmi pekne ďakujem za tento príspevok. Bol vecný, zaujímavý a naozaj sa mi páčil. K veľa veciam by sa dalo nejako prihovoriť, ale urobila som si len také dve poznámky a veľmi sa mi páčilo to, čo si hovoril ohľadom medzirezortného pripomienkovacieho konania. Naozaj ja si myslím, že tento zákon, by bolo vhodné, aby mali možnosť pripomienkovať aj občania, aj verejnosť. Je to síce zákon o rokovaní medzi nami, medzi opozíciou a koalíciou, ale tí pasívni poslucháči sú vonku a sú ich tisíce a myslím si, že mali by mať právo tiež sa vyjadriť, že čo odtiaľto a akou formou by chceli počuť a koľko počuť, a máte možnosť vyjadriť svoj názor. Čiže tento zákon nielen cez pracovnú skupinu, by bolo dobré, aby prešiel, ale aby naozaj bol zákonom riadne spracovaný. Možno nech ho pripraví aj vláda, nevadí, ale aby išiel cez medzirezortné pripomienkovacie konanie. Dnešný spôsob predkladania poslaneckých návrhov to neumožňuje, ale ako myšlienka, myslím, možno nad rámec aj zákona, vaši predkladatelia mohli tento zákon dať do verejnosti, väčší čas mu dať a očakávať nejaké reakcie. Druhá vec, ktorú, na ktorú si upozornil, je vnášanie tých mobilov, alebo respektíve technických pomôcok. Viacerí poslanci, kolegovia sa toho dotkli. Ale záznam fotografický aj zvukový a kadejaký si môžeme robiť aj z počítača. To znamená, ani počítač nebudeme môcť vniesť do sály a pracovať na ňom? Chatovať a písať? Tak to by bolo absurdné, keď... (Prerušenie vystúpenia časomerom.)
Laššáková, Jana, podpredsedníčka NR SR (2014-05-27):
Pán poslanec, chvíľočku. Páni poslanci, poprosím vás, naozaj nevyrušujte. Nech sa páči.
D. Jarjabek, poslanec: (2009-02-18):
To je všetko. Ďakujem za pozornosť. (Potlesk.)
P. Paška, predseda NR SR: (2008-12-03):
(Hlasovanie.) 140 prítomných, 138 za, 1 sa zdržal, 1 nehlasoval. Sme v treťom čítaní . Otváram rozpravu. Pýtam sa, či chce niekto vystúpiť v rámci tretieho čítania? Nie. Vyhlasujem rozpravu za skončenú.
Blanár, Juraj, podpredseda NR SR (2022-09-22):
Posledná faktická, pán poslanec Jarjabek.
Bernaťák, Tibor, poslanec NR SR (2019-10-28):
Ďakujem. Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
Krajniak, Milan, minister práce, sociálnych vecí a rodiny SR (2020-04-20):
Vážený pán predseda, vážený pán podpredseda, vážené dámy a páni, v tomto návrhu zákona ide o posunutie lehôt a zmiernenie prísnosti zákona práve v čase tejto koronakrízy, aby bolo možné pomôcť zariadeniam sociálnych služieb a napríklad domovom sociálnej starostlivosti, centrám pre deti a rodinu a ďalším zariadeniam uľahčiť túto ťažkú situáciu. A preto chceme tento návrh zákona prerokovať v skrátenom legislatívnom konaní. Podstatnou súčasťou tohto návrhu zákona je aj splnomocnenie pre vládu, aby mohla pružne upravovať systém mimoriadnych dávok pre ľudí, ktorí nespadajú do žiadnej kategórie sociálnej pomoci, aby sme mohli pomôcť aj takýmto ľuďom, ktorí nevedia rýchlo dostať účinnú pomoc, myslím teraz finančnú, od štátu. Ide teda o SOS-dávku, ktorá je súčasťou programového vyhlásenia vlády. Návrh potom bližšie odôvodním priamo v prvom čítaní, ak parlament schváli skrátené legislatívne konanie k tomuto návrhu zákona. Ďakujem veľmi pekne.
Blaha, Ľuboš, podpredseda NR SR (2024-06-11):
Ďakujem pekne, pán minister. Teraz dávam slovo spoločnému spravodajcovi a opäť máme zmenu, takže spravodajcovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
V. Veteška, podpredseda NR SR: (2008-04-03):
Nech sa páči, pán minister, môžete pokračovať. I. Valentovič, minister zdravotníctva SR: Budem pokračovať. Zabezpečiť manažment zdravotnej starostlivosti osoby. Zabezpečiť kvalitu a efektivitu celého systému poskytovania zdravotnej starostlivosti.“ Budem pokračovať. „Lekár so špecializáciou v špecializačnom odbore všeobecné lekárstvo pri rozhodovaní zohľadňuje všetky kategórie problémov súvisiacich so zdravím, so zreteľom na sociálno-ekonomické faktory a na prostredie, v ktorom osoba žije a pracuje. Odbor má multidisciplinárny charakter a integruje vlastné zistenia, ktoré sú výsledkom použitia špecifických metód práce a poznatky jednotlivých medicínskych odborov v záujme komplexnej zdravotnej starostlivosti o osobu. Je najbližšie osobám v zmysle miestnej, časovej, ekonomickej a kultúrnej dostupnosti. Nezastupiteľná je úloha všeobecného lekára ako dôverníka a poradcu, osoby v krízových situáciách nielen v odbornej zdravotníckej problematike, ale aj v komplexe spoločenských i osobných problémov.“ Budem pokračovať. „Charakteristika starostlivosti... (Prerušenie vystúpenia predsedajúcim pre sústavný ruch .)
Figeľ, Ján, podpredseda NR SR (2013-03-25):
Ďakujem pekne. Týmto vyhlasujem všeobecnú rozpravu k tomu bodu za skončenú. Chce sa k rozprave vyjadriť navrhovateľka? Nie je tomu tak. Spravodajkyňa tiež nie. Ďakujem pekne. Prerušujem rokovanie o tomto bode programu. Dámy a páni, teraz pristúpime k prvému čítaniu o návrhu poslancov Antona Martvoňa, Otta Brixiho, Daniela Duchoňa, Anny Vittekovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov . Tento návrh má tlač 424. Návrh na jeho pridelenie na prerokovanie do výborov je v rozhodnutí č. 405. Dávam teraz slovo pánovi poslancovi Antonovi Martvoňovi, aby návrh zákona uviedol.
Paška, Pavol, predseda NR SR (2012-07-31):
(Hlasovanie.) 143 prítomných, 141 za, 2 sa zdržali. Tento návrh sme schválili.
Bugár, Béla, podpredseda NR SR (2019-05-22):
Takže, vážené panie poslankyne, vážení páni poslanci, budeme pokračovať hlasovaním. Predtým ešte dovoľte mi privítať na balkóne detskú divadelnú skupinu Fókus z Dunajskej Stredy. (Potlesk.) Procedurálny návrh, pán poslanec Hrnčiar, á, pán podpredseda Hrnčiar.
J. Rydlo, poslanec: (2009-06-26):
Mňa osobne tiež šokuje to, že podstatnú čiastku finančných prostriedkov, ktoré Ústav pamäti národa dostáva z rozpočtu, sú minuté takým spôsobom, že ich – nechcem použiť nevhodné slovo – míňa alebo „požiera“, alebo konzumuje Správna rada, resp. Dozorná rada. Na druhej strane chcem však vyzdvihnúť veľmi prínosnú prácu, ktorú Ústav pamäti národa vykonáva. Konečne sa Ústav pamäti národa dostal do povedomia širokej verejnosti svojou, ako by som to tak povedal, osvetovou činnosťou, pretože v tomto národe, v tomto štáte treba šíriť osvetu. A mimoriadne zvlášť si cením vedeckovýskumnú činnosť Ústavu pamäti národa, ktorá je nenahraditeľná. Bohužiaľ, my tu máme Historický ústav Akadémie vied, ktorý sa tejto problematike nevenoval, resp. len okrajovo. Historický ústav Matice slovenskej by sa možno tomu venoval, ale nemá na to prostriedky... (Prerušenie vystúpenia časomerom.)
Kvasnička, Marián, poslanec NR SR (2010-12-08):
K 3. bodu dajte, prosím, hlasovať s návrhom gestorského výboru tento neschváliť.
Pellegrini, Peter, predseda NR SR (2015-10-02):
Pani poslankyňa Horváthová.
M. Hort, podpredseda NR SR: (2010-03-05):
A teraz poprosím pána poslanca Daniela Lipšica, ktorého určil navrhnutý gestorský ústavnoprávny výbor za spravodajcu, aby nás poinformoval o úvodnej spravodajskej informácii. Nech sa páči.
Hort, Milan, podpredseda NR SR (2011-05-20):
Ďakujem pekne, pán spravodajca. Otváram rozpravu. Skôr ako vám dám slovo, sa chcem spýtať, kto sa okrem pána spravodajcu hlási do rozpravy ešte ústne, pretože písomnú prihlášku som žiadnu neobdržal. Evidujem prihlásenie sa pána poslanca Martina Poliačika. Okrem pána spravodajcu ako jediného v súlade s § 27 rokovacieho poriadku má prednosť vystúpenie pána spravodajcu, ktorému teraz dávam slovo. Po jeho vystúpení a po prípadných faktických poznámkach potom vystúpi pán poslanec Poliačik. Nech sa páči.
Grendel, Gábor, podpredseda NR SR (2022-10-19):
S faktickou poznámkou pán poslanec Marián Viskupič.
Antal, Peter, poslanec NR SR (2019-05-10):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-02-14):
Pán poslanec Bublavý.
Pellegrini, Peter, predseda NR SR (2015-02-06):
Poprosím kľud.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Podmanický.
Laurenčík, Milan, podpredseda NR SR (2021-05-27):
Faktickú poznámku má aj pán poslanec Marián Viskupič, nech sa páči.
Danko, Andrej, podpredseda NR SR (2024-04-30):
Štyri faktické. Prvý poslanec Dostál. (Poslancovi sa nezapol mikrofón.) Môžem poprosiť technikov?
Hort, Milan, podpredseda NR SR (2010-10-14):
S faktickými poznámkami na vystúpenie pána poslanca sa prihlásil pán poslanec Kamil Krnáč ako jediný. Pani poslankyňa Natália Blahová, Július Brocka, poprosím pánov poslancov, keby využívali čas počas príhovoru, ktorí vystupujú v rozprave. Uzatváram možnosť prihlásiť sa s faktickou poznámkou. Slovo má pán poslanec Kamil Krnáč.
Laurenčík, Milan, podpredseda NR SR (2020-03-24):
Ďakujem, pán minister, zaujmite miesto navrhovateľa. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, predsedovi tohto výboru poslancovi Richardovi Vašečkovi.
Tomanová, Viera, poslankyňa NR SR (2015-11-11):
Ďakujem pekne, pán predsedajúci. Pán kolega Brocka, je mi veľmi ľúto, musím úprimne povedať, že aj vaša vláda v roku 2006 zanechala čerpanie fondov. A to bolo obdobie rokov 2004 – 2006, keď bol ku koncu decembra vlastne koniec toho čerpania takisto v takom stave, že bolo z operačného programu Zamestnanosť a sociálna inklúzia na úrovni 3,3 % aj nejaké drobné a minimálne 7 % z jednej časti tohto programu. A bol koniec roka. A, naviac, ste nám zanechali neuspokojivý audit, na základe čoho Brusel pozastavil financovanie projektov, a to dokonca na dva roky, kým sa prijali opatrenia a akčný plán na riešenie tejto situácie. Takže, prosím, bola by som veľmi rada, keby ste si uvedomovali aj svoje vlastné chyby, v tom, v čom ste nás nechali. To je jedna vec. A pokiaľ ide o projekt, vrátim sa k osobitnému projektu, ktorý ste veľmi vysoko hodnotili, ktorý doťahovala pani Radičová. Komunitná a sociálna práca to bola. Taktiež ste ho nechali bez zabezpečenia, hoci s ním sa končilo v októbri a nebolo pokračovanie na ďalší nasledujúci rok. Takže, prosím, nenamáčajte súčasnú vládu, vládu Roberta Fica v tom, v čom ste lietali aj vy.
Majorová Garstková, Jana, poslankyňa NR SR (2023-03-16):
Ďakujem pekne za slovo. Touto novelou zákona o cestovných dokladoch trošku opäť odbremeníme našu justíciu. Vďaka nej sa zabráni zneužívaniu či dokonca vyhýbaniu sa trestu. Na jednej strane bude osobám neumožnené vycestovať takmer okamžite po výkaze zákazu vycestovať do zahraničia alebo príkazu na zatknutie, no na druhej strane po ich zrušení bude rovnako táto v rýchlom, táto možnosť rýchlo vrátená, keďže cestovný doklad sa elektronicky odstráni z evidencie. Touto novelou iba technicky vykonáme to, o čom súdy rozhodujú po výka... po vydaní zákazu vycestovať či príkazu na zatknutie. Výkon spravodlivosti a rozhodnutí nielen zefektívnime a zrýchlime, ale ušetríme čas aj súdnictvu na ďalšie súdne pojednávania. Ďakujem pekne za slovo.
Senko, Ján, poslanec NR SR (2012-10-18):
My tu rozprávame o predloženom vládnom návrhu, ale, samozrejme, popri tom, čo sa hovorí a čo je podstatou návrhu vládneho zákona, sa dostávame k téme, o ktorej sme diskutovali aj na minulom sedení parlamentu, predovšetkým o témach, ktoré tu predložil aj pán Hlina. Ešte raz opakujem, že tento návrh zákona má ambíciu predovšetkým transpozíciu vo vzťahu k európskej smernici, podporu európskych diel a zákaz vysielania telenákupu na lieky, ktoré podliehajú povoleniu na uvedenie na trhu, a vysielania telenákupu na zdravotné výkony. To je ambícia tohto návrhu. Ambíciou návrhu, ktorý tu v minulom období, minulom parlamente predložila pani Žitňanská, bolo niečo iné. A tam odzneli aj jednotlivé názory jednotlivých poslancov Národnej rady. Treba ale upozorniť, že všeobecne záväzným právnym predpisom, ktorý upravuje podrobnosti o jednotnom systéme označovania a spôsobe jeho uplatňovania vrátane podmienok časového zaradenia programov a iných zložiek programovej služby, je vyhláška ministerstva kultúry č. 589/2007 Z. z. Čiže v súvislosti s tým, ako začala odznievať aj diskusia na túto tému, aj pán minister hovoril o tom, že je tu možnosť a v prípade, že nenájde nejakú sebareflexiu medzi vysielateľmi, tak pristúpi k možnostiam, ktoré mu dávajú v rámci jeho právomocí upraviť tento problém vo vyhláške. Vzhľadom na to nepovažujem celkom za opodstatnené, aby sme... (Prerušenie vystúpenia časomerom.)
Dostál, Ondrej, poslanec NR SR (2022-10-18):
Ďakujem. Chcem povedať, že podporujem návrh toho uznesenia, budem zaň hlasovať. Rovnako si myslím, že predložený pozmeňujúci návrh ho zlepšuje, takže podporím aj ten predložený pozmeňujúci návrh. Ale zároveň by som chcel povedať, že je to celé smutné, že je smutné, že musíme v Národnej rade prijímať uznesenie o niečom, čo by malo byť úplne samozrejmé. A osobitne smutné je to v kontexte brutálnej úkladnej vraždy alebo dá sa povedať teroristického činu, ktorý sa udial na Zámockej ulici v LGBTI podniku Tepláreň. Ale aj bez toho, aby sa stal takýto hrozný skutok, by to bolo smutné, že v Národnej rade musíme prijímať uznesenie proti prejavom neznášanlivosti voči ľuďom z LGBTI+, voči iným menšinám, že sa také prejavy dejú, že také prejavy zaznievajú aj na pôde Národnej rady Slovenskej republiky. A rovnako je smutné, že Slovensko doteraz patrí k tým šiestim zo všetkých krajín Európskej únie, ktorá nijakým spôsobom nemá upravené zväzky párov rovnakého pohlavia. Lebo to nie je iba o tom, že niečo, niečo im zľahčíme, ale to je o tom, ako k nim pristupujeme, ako ich berieme, či ich, či ich berieme ako normálnu legitímnu súčasť spoločnosti, ktorú máme radi, ktorú si vážime, ktorú berieme normálne alebo máme od nich nejaký dištanc. A, bohužiaľ, náš štát, naša spoločnosť od nich ten dištanc stále má.
Bugár, Béla, podpredseda NR SR (2019-09-18):
Ďakujem. Otváram rozpravu a konštatujem, že do rozpravy som dostal písomnú prihlášku pána poslanca Mihála, ktorý tu nie je. Preto sa pýtam, či sa hlási ústne do rozpravy niekto z prítomných poslancov. Nie, vyhlasujem rozpravu za skončenú a prerušujem rokovanie o tomto bode programu. Ďalším bodom je prvé čítanie o návrhu poslanca Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov a ktorým sa dopĺňa zákon č. 527/2002 Z. z. o dobrovoľných dražbách a o doplnení zákona č. 323/1992 Zb. o notároch a notárskej činnosti (tlač 1640). Pán poslanec Pamula, nech sa páči, máte slovo. [Rokovanie o návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov a ktorým sa dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov v znení neskorších predpisov , tlač 1640.]
Tomanová, Viera, poslankyňa NR SR (2010-10-20):
Ďakujem pekne. Pán poslanec Beblavý, nedá mi na vás nezareagovať, ale len veľmi stručne, pretože myslím si, že moje vystúpenie bolo skutočne odborné a vymenovala som všetko, čo bolo potrebné, a povedala som aj to, že štát môže ovplyvňovať a zvyšovať pokrytie zamestnancov kolektívnymi zmluvami o. i. aj zákonnými úpravami pre rozšírenie kolektívnych zmlúv. Viete, vy tu hovoríte čosi o čestnosti. Ja by som sa nad tou vašou čestnosťou veľmi zamyslela, pretože vaše lobovanie aj v OECD sme zažili, keď sme boli v OECD. A taktiež nám bolo odporúčané, aby sme to zrušili. Ale zaujímavé bolo, že práve s tými ľuďmi, ktorí nám to vytkli, tak kolegovia vás stretli na obede. Čiže bola by som veľmi, veľmi rada, pán poslanec Beblavý, keby ste lobovali v prospech zamestnancov Slovenskej republiky, tých 2,2 mil. zamestnancov, a nie proti nim. Ale raz vám to aj títo ľudia spočítajú. A, prepáčte, keď chcete povedať, že do roku 2004 tu neboli žiadni zamestnávatelia. Tak asi ste sem spadli z Marsu.
J. Halecký, poslanec: (2007-02-06):
Je vhodné, aby sme povedali, že súčasná ekonomická situácia, ale aj sociálna a politická situácia je zložitá, čo sa týka navyšovania finančných prostriedkov aj v tomto sektore, aj keď si myslím, že tá starostlivosť o ženu, dieťa, rodinu by mala mať prioritu. Pri tejto otcovskej dovolenke je pozoruhodné to, že je to fenomén, ktorý nie je ojedinelý. Po prvé, je v súlade s európskymi smernicami, ktoré určujú stratégiu rodičovskej a materskej starostlivosti, to je pravda, a sú už aj určité skúsenosti v celoeurópskom alebo dokonca v širšom kontexte, ktoré by som si dovolil tuná povedať. Takže z európskych krajín, myslím si,  najväčšie a najdlhšie skúsenosti v tomto smere majú vo Švédsku, kde tento fenomén a tá otcovská dovolenka, je vhodné a potrebné povedať, sa ujala. Avšak môžem uviesť aj jeden príklad trochu vzdialenejší. A to je z Japonska. V určitom regióne zaviedli takisto otcovskú dovolenku a skúsenosť bola taká, že prakticky v zákonnej lehote a platenú otcovskú dovolenku si nikto nevyčerpal. Takže je to niečo, čo bolo hovorené, že nebude preplácaná, je to niečo, čo možnože má aj svoje ďalšie aspekty. Chcel by som však povedať, že pri rozhodovaní o tejto otázke je potrebné si uvedomiť, že máme tzv. rodičovskú dovolenku, teda dovolenku, ktorá by mala nastupovať po materskej dovolenke matky, ktorá by mohla byť do troch, resp. pri nepriaznivom zdravotnom stave dieťaťa až do 6 rokov. Takže aj tu je priestor, aby aj otec sa mohol zúčastniť starostlivosti o dieťa. Ako by to vyzeralo, pokiaľ by tá dovolenka nadväzovala hneď po narodení dieťaťa prvý týždeň u slovenských mužov? Nie som si istý, aký by to malo priebeh. Chcem pripomenúť ešte dva aspekty rozhodovania o tomto zákone, a to najskôr túto skutočnosť, že chcel by som sa opýtať pána predkladateľa, či bude to ako štátna sociálna dávka alebo či to bude preplatenie z niektorého druhu poistenia, teda cez Sociálnu poisťovňu. Nie je to zanedbateľné. Ako už bolo povedané, ročne na Slovensku sa narodí asi 50 000 detí, 170 mil. nie je veľa ani málo. Ja, čo mám skúsenosti, viem, že súkromný sektor nemá až tak pozitívny vzťah k takémuto riešeniu, ale, skôr by som povedal, rezervovaný až negatívny. Ešte jeden aspekt chcem pripomenúť. A to je ten, že pokiaľ terajšia koalícia navrhovala také solitárne riešenie starostlivosti o rodinu, matku a dieťa, a to je príspevok pri narodení prvého dieťaťa, a môžem spomenúť aj vianočný príspevok, boli sme ako koaliční poslanci, ale aj ako exekutíva dosť kritizovaní, že je to nesystémové, ojedinelé riešenie. Myslím si, že aj toto riešenie tiež presne možno zaradiť do tejto kategórie. Nechcem  to popierať, že je to požadované alebo vhodné, ale stojí za úvahu, či takéto ojedinelé riešenia by nemali byť zakomponované v Zákonníku práce, v jeho novelizácii, ktorá by mala nasledovať v krátkej dobe. Ďakujem za pozornosť.
Makúch, Jozef, guvernér Národnej banky Slovenska (2017-05-18):
Ďakujem pekne. Budem reagovať naozaj veľmi stručne. Národná banka Slovenska prijala opatrenie v decembri 2016. Tie opatrenia ešte len teraz začínajú fungovať. Vyhodnocujeme, ako tie opatrenia a do akej miery fungujú, a keď bude potrebné, prijmeme opatrenia ďalšie. Momentálne je naozaj predčasné povedať, že potrebujeme prijať opatrenia nové. Opatrenia, ktoré sme prijali, boli naozaj veľmi vysoko hodnotené aj na úrovni Single Present Mechanism v príslušnom boarde. A prví vôbec v Európe sme prijali aj opatrenie proticyklického vankúša. Čiže opatrenia robíme, ak bude potrebné, prijmeme opatrenia ďalšie. Ďakujem za pozornosť.
Kuffa, Štefan, poslanec NR SR (2013-09-20):
Vážená pani podpredsedníčka, vážený pán predkladateľ, vážený pán spravodajca, milé kolegyne, kolegovia, študenti na balkóne, dúfam, že si môžem dovoliť aj ich privítať, teším sa, toto je budúcnosť nášho národa, tak aby sme boli vzorom a slušní aj my poslanci a naozaj hodní nasledovania. To, čo bolo toho týždňa, tak nebolo hodné nasledovania. Tie bitky, šarvátky a všetko, čo sa tu zomlelo, tak to sú odstrašujúce príklady, ale... (Prerušenie vystúpenia predsedajúcou.)
Žiga, Peter, podpredseda NR SR (2023-12-08):
Ďakujem pekne. Na vaše vystúpenie jedna faktická poznámka. Pán poslanec Habánik.
Kadúc, Miroslav, poslanec NR SR (2014-04-03):
Ďakujem pekne, pán predseda, chcel by som k tlači 937 o hazardných hrách, keďže vznikla tu nádej, že je možné tento zákon ešte, dokonca, že môže prejsť do druhého čítania. Len sú tam treba malé úpravy, tak tento návrh zákona sťahujeme z tejto schôdze, tlač 937, bod 81.
Hort, Milan, podpredseda NR SR (2010-11-04):
Ďalej s faktickou poznámkou je prihlásený pán poslanec Miroslav Číž. Nech sa páči.
Blanár, Juraj, podpredseda NR SR (2023-03-30):
Ďakujem. O tomto návrhu zákona budeme hlasovať zajtra o 11.00 hod. Prerušujem rokovanie o tomto bode, ďakujem pánovi navrhovateľovi aj pani spravodajkyni a uzatváram dnešný rokovací deň. Ďakujem vám za spoluprácu a prajem vám pekný večer, vidíme sa zajtra o 9.00 hod. (Prerušenie rokovania o 19.14 hodine.) 173
Gibalová, Monika, poslankyňa NR SR (2013-05-24):
Ďakujem veľmi pekne. Vážená pani predsedajúca, vážený pán minister, dámy a páni, dovoľte mi, aby som sa veľmi stručne vyjadrila k opatreniach ponúkaným, ale aj k tým, ktoré podľa môjho názoru v tejto správe chýbajú, a pôjdem hneď k veci. Pán minister, veľmi, veľmi sa čudujem, že v správe chýba riešenie, ktoré by prinieslo prácu tisícom ľudí, a štát by to nestálo nič. A vy asi tušíte, že na čo narážam, na pracujúcich dôchodcov v štátnej a verejnej správe, ktorí z verejných zdrojov poberajú dva príjmy. Nedávno sme ponúkali elegantné riešenie, ktoré by nevyháňalo pracujúcich dôchodcov z práce, ale umožnilo by im vybrať si svoj status zamestnanca alebo dôchodku, resp. rozhodnúť sa pre jeden príjem bez súbehu. Nazdávam sa a som presvedčená, že bola by to veľká pomoc pre nezamestnaných mužov a ženy, ktorí sú možno aj absolventi vysokých škôl, uvádzate v správe, tých absolventov vysokých škôl, ktorí nemajú prácu, je dosť, čiže argument, že nemáme na to ľudí vyškolených, pripravených, vzdelaných, absolútne neobstojí. Pomohli by sme tým mnohým mužom a ženám v strednom veku, ktorí sú živiteľmi rodín a živoria zo žobračenky a sú mnohokrát aj vzdelaní a pripravení na takú prácu. Pán minister, sú rôzne spôsoby, ako legislatívne upraviť súbeh práce a dôchodku. Ja už som zachytila takúto požiadavku a veľmi ma to teší aj zo strany Asociácie zamestnávateľov a veľmi, veľmi sa čudujem, že sa ministerstvo tvári v tejto veci a politické, vaše politické spektrum aj celá vláda ako mŕtvy chrobák. Dá sa to krásne upraviť nielen v sociálnom poistení, ale aj v Zákonníku práce, oboje sme už predkladali. Ja vás prosím, pán minister, aby ste sa zamysleli nad tým a zaoberali ste sa tým. Ja viem, že to chce odvahu, ja vás malá, maličká, krehká žena vyzývam, veľkého ministra pána Richtera, majte odvahu sa tým zaoberať a uvidíte, že aj vaši voliči vás za to pochvália. Druhá vec, ktorá ma veľmi trápi a ktorá, si myslím, že je absolútne nevyužitá, je to, keď počúvam, a vieme o tejto realite, koľko tisíc žien, matiek, rodín chodí opatrovať starých ľudí, napr. do Rakúska. Je tu pole neorané pre nás a ja si myslím, pán minister, že aj v tomto treba niečo robiť. Je toľko, tak veľa starých ľudí na Slovensku, ktorí jednak nemajú na to, aby išli do domovov dôchodcov, jednak nie sú tam voľné miesta v tých domovoch dôchodcov a jednak je to aj rozumnejšie a lepšie, aj lacnejšie, aby boli opatrovaní doma. Kedy, pán minister, uzrie svetlo sveta nový zákon o sociálnych službách a kedy nám predložíte aspoň náčrt takého riešenia? Aj keď viem, že taká vážna vec sa nebude dať upraviť zo dňa na deň. Toto sú moje dve konkrétne pripomienky alebo príspevky k prerokovanému bodu programu. Ďakujem za pozornosť.
M. Hort, podpredseda NR SR: (2008-07-04):
A teraz poprosím spoločnú spravodajkyňu z výboru pre sociálne veci a bývanie pani poslankyňu Moniku Gibalovú, aby informovala Národnú radu o výsledku prerokovania návrhu vo výboroch a predložila návrh uznesenia Národnej rady. Pani poslankyňa, nech sa páči.
M. Jureňa, minister pôdohospodárstva SR: (2007-10-23):
Tento návrh zákona bol vypracovaný na základe plánu Legislatívnych úloh vlády Slovenskej republiky na rok 2007. Cieľom návrhu zákona je predovšetkým upraviť a kompetenčne doriešiť zápis cudzincov do Komory geodetov a kartografov na základe rozhodnutia o uznanie vzdelania na výkon regulovaného povolania autorizovaného geodeta a kartografa podľa zákona o uznávaní odborných kvalifikácií. Zároveň bolo potrebné v návrhu zákona spresniť niektoré ustanovenia pre lepšie a praktickejšie fungovanie samosprávnej stavovskej komory. Súčasne v záujme zvyšovania odbornosti členov v návrhu zákona sa určuje rozsah a forma vzdelávania členov, ako aj povinnosť členov komory sústavne sa vzdelávať. Ďalej sa sprísňujú postihy v disciplinárnom konaní za porušenie technologických postupov a nedodržania kvality výsledkov prác členov komory. Zákonom o Komore geodetov a kartografov bola konštituovaná inštitúcia nezávislých osôb autorizovaných geodetov a kartografov, ktorí nestranne a s profesionálnou odbornou schopnosťou overujú výsledky vybraných geodetických a kartografických činností ustanovených zákonom Národnej rady Slovenskej republiky č. 215 o geodézii a kartografii, ktoré sa preberajú do štátnej dokumentácie. Stavovská komora výrazne napomáha zvyšovanie kvality a odbornosti. Návrh zákona je v súlade s Ústavou Slovenskej republiky a s ostatnými všeobecne záväznými právnymi predpismi. Návrh zákona je v súlade s medzinárodnými zmluvami a inými medzinárodnými dokumentmi, ktorými je Slovenská republika viazaná. Vážené pani poslankyne, páni poslanci, prosím o podporu uvedeného materiálu. Ďakujem.
Blaha, Ľuboš, poslanec NR SR (2020-09-24):
Ďakujem pekne za faktické poznámky. Začal by som teda po poradí pánom poslancom Osuským. Prepáčte, ak neviete, prečo pred dvoma rokmi sa tá vražda v Belgicku nevyšetrovala, no tak sa spýtajte pána ministra Korčoka, on bol vtedy na čele rezortu a asi vám povie, že toto, čo ste teraz predviedli, je čistá demagógia. Pretože v tom čase sa to ututlávalo. Video nebolo vonku a nevedelo sa o tom, až do chvíle, kedy to video nevyšlo von, kde sme všetci videli, že tá policajtka tam hajluje. Čiže pán kolega Osuský, no to kedy sme mali reagovať? No v tej chvíli, ako sa to video dostalo von. Ale vtedy ste vy boli ticho. A toto je problém, na ktorý upozorňujem. Pani Kozelová, pani poslankyňa chce, aby som skončil ako Julian Assange za moje názory. Ja vám poviem, ako skončil Julian Assange. Je vo väzení už niekoľko rokov, je obmedzovaný na slobode, hrozí mu doživotie, je mučený. Toto si želá pani poslankyňa Kozelová len preto, že mám iný názor. Prepáčte, do akej žumpy sa už dostávame? Do akej žumpy? Tretia vec. Pani Kozelová zároveň povedala, že by teda chcela vítať migrantov a podobne. Nech sa páči, ale tak to povedzte. Povedzte, že ste zradili svojich voličov, lebo OĽANO nechcelo vítať migrantov, ale od vás teraz počúvam srdcervúce príbehy práve o migrantoch. No tak to povedzte, že tu chcete mať migrantov. Pán Stančík, prečítajte si, prosím, moju knižku Antiglobalista a pochopíte všetko o tom marxizme (smiech v sále) a ja si potom rád, ja si potom veľmi rád prečítam vaše knižky (zaznievanie gongu) a keby ste náhodou nejaké nenapísali, tak sa skúste napraviť. Pani Pleštinská sa pokúsila zaliečať pánovi Korčokovi, asi niečo potrebuje, na to reagovať nemusím. Pán Putin tu bol spomenutý. Ja som ho nespomenul ani raz. Ale zvláštne, že si zase potrebujete kopnúť do Ruska a dokonca tu hovoríte o tom, že tu boli zavraždení ruskí politici novičokom? Ja som nezachytil, že by niekto zomrel na novičok. Je to síce smrteľný jed, ale pán Navaľnyj ho prežil úplne v pokoji ako takú drobnú angínu. Toto je to (smiech v sále) hrozivé Rusko? Prepáčte (povedané s pobavením).
P. Hrušovský, predseda NR SR: (2004-01-22):
(Hlasovanie.) 137 prítomných, 132 za návrh, 4 sa zdržali, 1 nehlasoval. Návrh sme schválili. Prosím pána poslanca Mikuša, aby z poverenia výboru uviedol návrhy hlasovaní k vládnemu návrhu Colného zákona a o zmene a doplnení niektorých zákonov . Nech sa páči.
B. Bugár, podpredseda NR SR: (2003-04-10):
Pán predseda vlády, druhú otázku vám položil pán poslanec Karol Ondriaš tohto znenia: „Za vaše minulé štvorročné obdobie splátky zahraničného dlhu a úrokov boli vyššie ako hodnota sprivatizovaného majetku 300 mld. Sk. Otázka: Na koľko mesiacov splácania zahraničného dlhu a úrokov vám vydrží suma, ktorú dostanete za doprivatizáciu nášho štátneho majetku?“ Nech sa páči.
Danko, Andrej, podpredseda NR SR (2024-01-11):
Ja to beriem ako relevantný postreh. Prosím vás, podajte to. Pokračujeme ďalej rozpravou. Prihlásený je poslanec Dej. Pripraví sa pani poslankyňa Marcinková.
Pellegrini, Peter, predseda NR SR (2015-09-24):
Ďakujem veľmi pekne. Teraz vás prosím, pán predseda, aby ste v limite 15 minút odpovedali na adresované otázky podľa vyžrebovaného poradia. Prvá otázka je od pani poslankyne Dariny Gabániovej, ktorá znie: „Vážený pán predseda vlády, v akom právnom rámci môže Slovenská republika vzniesť oprávnené námietky a vlastný spôsob realizácie povinností, ktoré nám vyplynuli z prijatia rozhodnutia takzvaných povinných kvót?“ Nech sa páči.
B. Bugár, podpredseda NR SR: (2004-09-07):
Dávam slovo predsedovi výboru pre financie, rozpočet a menu poslancovi Pálovi Farkasovi. Nech sa páči, pán spravodajca.
Blanár, Juraj, podpredseda NR SR (2020-12-08):
Ďakujem, pán spravodajca. Otváram rozpravu a konštatujem, že nedostal som žiadnu písomnú prihlášku, a preto dávam možnosť prihlásiť sa ústne. Kto má záujem? Konštatujem, že nie je tomu tak. Uzatváram týmto rozpravu. A chcem sa spýtať tak predkladateľa, ako spravodajcu, či majú záujem v záverečnom slove vystúpiť. Nie je tomu tak. Ďakujem obom a prerušujem rokovanie o tomto bode programu. Vážené panie poslankyne, páni poslanci, ten program nám beží veľmi rýchlo a úmysel predkladateľov, ktorý bol avizovaný počas rokovania, sa tým aj mení, pretože odložilo sa hlasovanie o ústave na 17. hodinu, o ktorej sa malo pôvodne hlasovať dnes o 11. hodine, a preto malo nasledovať rokovanie o zákone o vysokých školách, kde je predkladateľom pán poslanec Richard Vašečka, ktorý už vyjadril predtým záujem, aby sa rokovalo o tomto bode až po ústave, kým nebude schválená, pretože to s tým súvisí. Takže týmto prepadáva bod opäť na záver rokovania tejto schôdze. A pristúpime k ďalšiemu bodu programu, ktorým je druhé čítanie o návrhu poslancov Michala Šipoša, Lucie Drábikovej, Anny Andrejuvovej a Marka Šefčíka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Návrh zákona je uvedený ako tlač 292, spoločná správa ako tlač 292a. Teraz by som rád udelil slovo pánovi poslancovi Michalovi Šipošovi, aby návrh zákona odôvodnil, a mám informáciu, že asi poveril ďalšiu predkladateľku pani Luciu Drábikovú, aby ho predložila. Takže udeľujem jej slovo, aby tento návrh poslanecký predložila. Nech sa páči, máte slovo, pani poslankyňa. (Rokovanie o návrhu poslancov Národnej rady Slovenskej republiky Michala Šipoša, Lucie Drábikovej, Anny Andrejuvovej a Marka Šefčíka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 292.)
Zmajkovičová, Renáta, podpredsedníčka NR SR (2014-09-10):
Ďakujem, dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Zmajkovičová, Renáta, podpredsedníčka NR SR (2012-12-14):
Pán poslanec Mikuš.
Kažimír, Peter, poslanec NR SR (2011-05-17):
Ďakujem. Pán predseda, žiadam vás o to, aby ste dali hlasovať o opätovnom zaradení nasledovného bodu, ide o návrh poslancov Národnej rady Slovenskej republiky Roberta Fica, Jána Počiatka a Petra Kažimíra na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 356). Ďakujem.
V. Veteška, podpredseda NR SR: (2004-10-27):
M. Maxon, poslanec: Ďakujem pekne. A ďakujem predovšetkým mojim kolegom za reakcie. Chcel by som povedať, že absolútne so všetkým, čo moji kolegovia povedali, súhlasím. Osobitne súhlasím s tým, čo povedal pán poslanec Jasovský hneď na úvod. (So smiechom.) A ako uhladený intelektuál, pardon, a ako uhladený intelektuál musím povedať, že pán poslanec Jasovský, myslím si, že si veľmi múdry. Len zaujímavé je na tom to, že nám trvalo osem rokov, kým sme na to prišli.
Hrnčiar, Andrej, podpredseda NR SR (2016-04-26):
Ďakujem. S faktickými poznámkami sa prihlásili dvaja poslanci. Nech sa páči, pán poslanec Kollár.
P. Hrušovský, predseda NR SR: (2004-03-03):
Otváram rozpravu o tomto bode programu. (Ruch v sále.) Otváram rozpravu. Chcem vás informovať, že do rozpravy som nedostal žiadne písomné prihlášky, chcem sa preto opýtať pánov poslancov, či sa chce niekto prihlásiť do rozpravy ústne. Nie. Vyhlasujem rozpravu o tomto bode programu za skončenú. Prerušujem rokovanie o vládnom návrhu zákona o znalcoch, tlmočníkoch a prekladateľoch a poprosím pána ministra spravodlivosti, aby z poverenia vlády Slovenskej republiky odôvodnil vládny návrh zákona o patentových zástupcoch , ktorý prerokúvame ako tlač 563. Nech sa páči, pán minister, máte slovo.
Vašečka, Richard, poslanec NR SR (2015-03-19):
Ďakujem. No ja by som znovu chcel upozorniť na to, že tento pozmeňováčik, ktorý tu máme k vládnemu návrhu o občianskoprávnej zodpovednosti za jadrovú škodu a tak ďalej rieši financovanie politických strán a hnutí, podobne ako predchádzajúci pozmeňovák, ktorý riešil to, že sa zistilo, že na skladoch je príliš veľa kolkov. Viete, ďalšia vec je, mali sme tu mať pána ministra hospodárstva Pavlisa, ktorý si vyžiadal tento termín. To znamená, vedel dopredu, že bude predkladať zákon v Národnej rade a zastupuje ho pán Borec, pri všetkej úcte, ktorý nie je teda kompetentný v tejto jadrovej škode. Takže ja to pokladám za veľmi nevhodné, aby takýmto spôsobom sa to riešilo. Ešte sa dokonca nezdržíme faktickej poznámky, že je veľa kolkov na sklade. Takže poprosím vás, ja to pokladám za najvhodnejšie naozaj stiahnuť a neriešiť to takýmto spôsobom. Ďakujem.
Lipšic, Daniel, poslanec NR SR (2012-11-29):
Ja by som mal také dve poznámky. Po prvé k tomu, čo povedal pán poslanec Sulík. Myslím, že v tejto snemovni je zrejmé, že vyššie dane tí skutočne bohatí platiť nebudú. Finančné skupiny nezaplatia na daniach ani o cent viac. Ak to doľahne na niekoho, tak to bude doľahnutie na strednú vrstvu, nie na tých najbohatších. Práve naopak, tí zdaňujú na Cypre a kdekoľvek, nezaplatia ani o cent viacej. Koniec koncov to je možno aj zámer. Ale ešte jedna poznámku by som mal k tejto diskusii a k jej forme. Rád by som poprosil možno niektorých kolegov, niektorých, zvýrazňujem, zo strany SMER, a možno aj ministrov, že ak rozdávajú tvrdé údery, aby si zvykli, že niekedy ich dostanú aj naspäť, aby potom neboli zrazu prekvapení a nesťažovali sa, lebo mi to pripadá, že ste ako malé deti v škôlke, ktoré keď vyprovokujú nejakú šarvátku, hádku a potom to dostanú niektoré z nich naspäť, tak sa idú sťažovať pani učiteľke, že ich bijú. No takže asi tak.
Danko, Andrej, podpredseda NR SR (2024-02-09):
Poslanec Hargaš.
Zmajkovičová, Renáta, podpredsedníčka NR SR (2013-03-19):
S faktickými poznámkami štyria poslanci. Uzatváram možnosť prihlásiť sa s faktickou poznámkou. Pani poslankyňa Žitňanská Jana.
Kollár, Boris, predseda NR SR (2022-05-24):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ako celku. Pán spoločný spravodajca, prosím, uveďte odporúčanie gestorského výboru.